NaiveNeuron/SloPal huggingface dataset:
Šuca, Peter, poslanec NR SR (2015-06-15):
Ďakujem za slovo, pani predsedajúca. Úprimne ďakujem všetkým, ktorí na mňa reagovali, je pre mňa asi okej, keď na mňa reaguje aj pán poslanec Lipšic, pán predseda Bugár, pán Osuský, pán Galko. Začnem trocha odzadu. Pán Osuský, ďakujem za vašu reakciu. Skúste sa opýtať pána občana Sulíka, čo robil v byte s pánom občanom Kočnerom, skúste nám to v dvoch minútach povedať. Toľko k vám. Pán poslanec Galko, reagovať faktickými poznámkami na vás, na to netreba mať vysokú školu z jadrovej fyziky. Stačí sa iba zamyslieť nad tým, čo ste vystrájali na ministerstve obrany, kam ste dotiahli Vojenské spravodajstvo, na tie vaše predaje samopalov, na vás netreba žiadnu špeciálnu prípravu, stačí sa jednoducho zamyslieť nad tým, čo ste tam vystrájali. Pán poslanec Lipšic, vy sa pýtate, čo ma rozptyľuje na tom vašom návrhu uznesenia? Čo ma rozptyľuje? Ja absolútne s vami súhlasím, že padni, komu padni, ten, čo kradne, má byť v base, ten, čo rabuje, má byť v base. Absolútny súhlas. Ja nemám taký pocit, a na rozdiel od poslancov, ktorí vystupovali v rozprave, a bolo to o tom, že majú obavu, že či teda Gorila vyšetrená bude, alebo nebude, ja na rozdiel od nich a možno od vás verím v právny systém Slovenskej republiky, verím v to, že sudcovia súdia, vyšetrovatelia vyšetrujú, a verím v to, že táto kauza bude dotiahnutá do konca a bude vyšetrená. Mňa nemá čo znepokojovať, mňa nemajú čo znepokojovať kroky špeciálneho prokurátora Kováčika, ja do jeho práce nevidím. Keď dvakrát neprišiel na výbor a napísal list, tak podával preto, lebo tento spis je živý a tento spis sa vy-še-tru-je. Ja na rozdiel od vás a vašich kolegov verím v právny systém Slovenskej republiky, takže som presvedčený, že táto kauza do konca dotiahnutá bude. Na rozdiel od vás. Ďakujem pekne.
Hrušovský, Pavol, podpredseda NR SR (2010-10-13):
Ďakujem, pani poslankyňa. Prosím, zaujmite miesto pre spravodajcov, aby som mohol umožniť prihlásiť sa do rozpravy ústne aj iným pánom poslancom, keďže som nedostal žiadne písomné prihlášky. Urobili tak štyria páni poslanci. Končím možnosť ďalších prihlášok do rozpravy. Nech sa páči, pani poslankyňa, máte slovo.
Ďuriš Nicholsonová, Lucia, podpredsedníčka NR SR (2017-11-28):
Pán poslanec Fecko, s faktickou.
Pročko, Jozef, poslanec NR SR (2024-01-23):
Pani poslankyňa Kalmárová, spomínali ste zvrátenosti, ktoré robí táto vládna koalícia, a aký zvrátený je tento zákon, ktorý idú prijať v skrátenom legislatívnom konaní. Tento zákon nejde znížiť trestnú činnosť na Slovensku, opak je pravdou, týmto zákonom zvýšime trestnú činnosť na Slovensku. Ale hovorili ste o zvrátenostiach tejto vládnej koalície, nie je čas, naozaj len dve minúty, ale čo chceme od tejto vládnej koalície, keď máme ministerku kultúry, ktorá býva v Rakúsku, dcéru má v Amerike a ona sa ide vrátiť, ona ide vrátiť Slovensko k Bielorusku a k Putinovi? Čo chceme, keď tu máme Tarabu, ktorý ponecháva vo funkcii pytliaka, dosadzuje si svojich rodinných príslušníkov na okresné úrady? Rodinkárstvo, klientelizmus, to je základ, prečo tento zákon idú takto v skrátenom legislatívnom konaní prijať. Fico, Gašpar, Kaliňák, Para, Lindtner, to je jedna, naozaj jedna skupinka ľudí, ktorá si zo Slovenska urobila trhací kalendár. My tu apelujeme, apelujeme na poslancov koalície, ktorým je to jedno. Oni jednoducho pre svoju, pre svoje zisky a pre zisky svojich rodín sú ochotní tento zákon a iné zvrátené zákony Roba Fica podporiť. Aj tu v sále sedia len niektorí, ktorí určite vedia, čo tento zákon znamená, oni vedia, že keď niekto ukradne 20 mil., je to odporné svinstvo a keby to ukradli im, tak sa bijú za svoje peniaze, ale toto sú štátne peniaze a keď niekto ukradne z ich bandy, nejaký ich kamoš, tak to je v poriadku.
P. Minárik, poslanec: (2007-06-22):
Tento návrh má ešte iný, samozrejme, legislatívny problém, pretože návrh nesmeruje k návrhu zákona, ktorý je uvedený v tlači 290. Tento návrh smeruje priamo voči pôvodnému návrhu, ku ktorému pani Rosová predkladala pozmeňujúci návrh, teda váš návrh smeruje proti zákonu, o ktorom sa nerokuje, teda proti zákonu č. 241/1993 Z. z. o štátnych sviatkoch, dňoch pracovného pokoja, pamätných dňoch a tak ďalej. Bude to zrejme tým, že pani profesorka Tóthová a pán doktor práv Mečiar sú podpísaní až ako druhý a tretí. Ja budem tento nedostatok vzhľadom na to, že je zrejmý zámer predkladateľov konzultovať s legislatívnym odborom Národnej rady a podľa toho potom ako spravodajca zrejme dám hlasovať, pretože naozaj zámer je zrejmý, ale legislatívna technika by sa mohla dodržiavať.
Viskupič, Marián, poslanec NR SR (2023-02-01):
Vážený pán predseda, dajte, prosím, hlasovať o tom, že Národná rada Slovenskej republiky schvaľuje návrh uznesenia tak, ako je uvedené v tlači č. 1342. Prosím, dajte hlasovať.
Šeliga, Juraj, podpredseda NR SR (2020-10-20):
Pani poslankyňa Záborská ako navrhovateľka, dovoľte mi, aby som vás poprosil, aby ste reagovali aj na to, čo predniesol pán poslanec Fico. Nech sa páči, môžte vystúpiť.
Dostál, Ondrej, poslanec NR SR (2019-06-19):
Ďakujem obom kolegom za reakcie. Pán poslanec Baláž, ja som povedal, že ak je to výsledok toho, že rovnako uvažujeme o veci, tak sa teším, len teda som aj vysvetlil tie dôvody, pre ktoré istá miera podozrievavosti z našej strany tam existuje a teda nesúvisí to s tým, že by sme si mysleli, že jedine my sme schopní napísať použiteľný pozmeňujúci návrh. Tie dôvody, tie dôvody sú iné a teda rigorózku nabok, naozaj prístup vládnej koalície je veľmi často taký, ako som, ako som povedal. Mali sme tu aj situácie, že opozícia predložila nejaký pozmeňujúci návrh, ktorý koaliční poslanci odmietli a o dve minúty odhlasovali identický pozmeňujúci návrh, ktorý predložil niekto, niekto z koalície alebo dokonca bol, bol v záujme veci, ten opozičný poslanec, ktorý to predložil, ten svoj pozmeňujúci návrh stiahol, aby bolo vecne schválené to, čo navrhoval a čo vzápätí po ňom predložil, predložil niekto z opozície a teda tam nebola pochybnosť, ale hovorím, že tuto ja nespochybňujem, že ste sa o tom bavili, bavili predtým. Len je také trochu zvláštne, že sa dovolávate účasti opozičných poslancov, aby ste s pomocou opozície prehlasovali koaličných partnerov vo výbore a ja sa teda poteším, keď budete takto slobodne, slobodne hlasovať aj v iných prípadoch, ale teda obvykle si dokážete vy dohodnúť veci, veci v rámci vládnej koalície a vy disponujete, disponujete väčšinou. My za dobré veci, aj keď ich predložíte vy ako vládni, vládne strany, zvykneme hlasovať úplne bežne. To, čo povedal Peter Osuský, áno, to je presne tá podstata problému, že stanovujeme zákonom povinnosti, ktoré potom reálne nechceme vymáhať a nechceme sankcionovať ich porušovanie.
V. Veteška, podpredseda NR SR: (2004-01-23):
Ľ. Navrátilová, poslankyňa: Pán kolega Rusnák, vieš, ja nie som stotožnená s tým, aby sa premiestňovali ústredné orgány štátnej správy z hlavného mesta. Ale opakujem, ak je tu vôľa tejto poslaneckej snemovne, aby sa prekladali ústredné orgány, treba počítať s tým, že tí ľudia, ktorí sú v štátnej správe, sú zamestnancami štátu. Oni nie sú zamestnancami úradu. A preto hovorím, treba otvoriť zákon o štátnej službe a doriešiť tento prípad. Potom to bude korektné, inak tu nastane strašný chaos. Ďakujem.
Danko, Andrej, predseda NR SR (2018-05-10):
Pán poslanec Poliačik.
Jarjabek, Dušan, poslanec NR SR (2011-09-13):
Ďakujem za slovo, pán predsedajúci. Pán predseda, ten problém, kvôli ktorému tu aj teraz sedíme, je v tom, že vlastne táto koalícia aj s vami vytvára nepretržitý spoločensko-politický stres. Preto tu sedíme, tu sú aktéri toho stresu, bavíme sa o tom stále, o východiskách, to je ten problém. No a okrem toho vráťme sa k pani premiérke. Ja som presvedčený, pán predseda, že pani premiérka Iveta Radičová odíde z postu predsedníčky vlády, odíde z postu predsedníčky vlády sama. A ten príbeh možno kočírujete spolu s ňou, len ona musí odísť z pozície predsedníčky vlády ako politický martýr, však? Nie ako porazená, neschopná premiérka. To je ten problém. A zatiaľ to vyzerá, pani Radičová, tak, že ste zlá, neschopná premiérka, ktorá je iba hovorkyňou tejto vlády. To je váš problém. A to sa vám, samozrejme, nepáči. Vy potrebujete odísť z tejto vlády ako celospoločenský opozično-koaličný martýr. (Prerušenie vystúpenia predsedajúcim.)
Kočiš, Eduard, poslanec NR SR (2022-02-15):
Veľmi pekne ďakujem za slovo, pán predsedajúci. Pani kolegyňa Saková, súhlasím, že každá jedna reforma, o ktorej sa baví táto vláda alebo či to boli vlády predošlé, alebo tu budú vlády budúce, by sa mala odvíjať od miesta, kde tá reforma má vzniknúť a kde tá reforma má prebiehať. To znamená, ak sme sa bavili o reforme okresných súdov, tak tá reforma mala prebiehať, samozrejme, od najspodnejšej inštancie, a to bol okresný súd, a to mnohí sudcovia pôsobiaci na týchto okresných súdoch dementujú, že takáto reforma nebola dostatočne komunikovaná a nebola dostatočne prezentovaná. Čo sa týka reformy odvolacích súdov, teda krajských súdov, je to podobný problém, pretože sudcovia, ktorí budú pôsobiť na týchto súdoch, resp. ktorí pôsobia už na takýchto krajských súdoch, rozprávajú podobnou rétorikou. A pani ministerka hovorí, že ak sa odvolací súd presunie z Bratislavy do Trnavy, tak bude to mať lepší rozsah práce a bude ten sudca pôsobiť kvalitnejšie, kvalitatívnejšie a budú jeho rozsudky komplexnejšie. Sudcovia, ktorí pôsobia na krajských súdoch a ktorí aj vonku protestovali, s ktorými som mal možnosť sa chvíľku rozprávať, tak jedna pani sudkyňa povedala, že ako bude jej práca kvalitnejšia, ak rovnaké rozhodnutie ako sudkyne, ktoré doteraz písala v Bratislave, ale úplne rovnaké, ho musí napísať aj v Trnave. Čiže rozdiel je len niekoľko kilometrov a zrazu sa zvýši alebo skvalitní práca sudcu, neviem, ja naozaj nie som sudca, ale sudcovia, ktorí boli vonku, vnímajú tento problém takto, že žiadnemu skvalitneniu práce ozaj nedôjde.
Ledecký, Vladimír, poslanec NR SR (2021-12-09):
Vzhľadom na to, že boli zaradené do programu dneska ďalšie body, zvolávam výbor zajtra ráno na 8.40 hod., výbor pre sociálne veci v miestnosti výboru sociálnych vecí. Ďakujem.
Pellegrini, Peter, predseda NR SR (2015-11-10):
Prezentujme sa a hlasujme o bodoch spoločnej správy 1 až 64 spoločne s návrhom gestorského výboru schváliť. (Hlasovanie.) Prítomných 129 poslancov, za hlasovalo 88, zdržalo sa 41. Tieto body sme schválili.
I. Šimko, minister vnútra SR: (2001-11-06):
Materiál pozostáva z vlastnej správy a s prílohy. Vlastná správa je vnútorne štruktúrovaná do 7 kapitol, ktoré rekapitulujú plnenie základných cieľov Komplexného programu boja so zločinnosťou. Súčasťou vlastnej správy je i výber zo štatistických údajov, ktoré poskytujú plastickejší obraz o dosiahnutých výsledkoch. V prílohe materiálu je konkretizované plnenie jednotlivých úloh zainteresovanými subjektmi. V jednotlivých kapitolách prílohy bolo snahou, úsilím spracovateľa podrobnejšie rekapitulovať plnenie úloh v jednotlivých oblastiach tak, ako boli vytýčené v Komplexnom programe boja so zločinnosťou. Dôležitou časťou prílohy je kapitola venovaná oblasti spolupráce a súčinnosti, pričom práve aktivity spojené s účasťou v medzinárodných projektoch a v pracovných skupinách významne umocňujú integračné snahy Slovenskej republiky do európskych štruktúr. Prostredníctvom zapojenia sa do činnosti v medzinárodných projektoch a v pracovných skupinách získavajú zástupcovia najmä rezortu vnútra dôležité know-how z oblasti budovania moderných pracovísk na boj s organizovaným zločinom, z oblasti vzdelávania špecialistov na odhaľovanie rôznych foriem organizovaného zločinu a z oblasti využívania modernej techniky pri odhaľovaní organizovanej trestnej činnosti. Zvýšená pozornosť je venovaná aj prevencii trestnej činnosti a metódam zvyšovania dôveryhodnosti Policajného zboru v širokej občianskej verejnosti. Správa poskytuje širší pohľad na dosiahnuté výsledky v boji so zločinnosťou. Jej súčasťou sú kvantitatívne štatistické ukazovatele. V prílohe je vyšpecifikované plnenie úloh boja so zločinnosťou stanovených v Komplexnom programe. Tieto sú rozdelené do 6 dominujúcich oblastí. Ide o oblasť legislatívy, inštitucionálnu oblasť, oblasť materiálno-technického zabezpečenia, oblasť personálneho zabezpečenia, oblasť spolupráce a súčinnosti a oblasť koordinácie. Možno konštatovať, že v roku 2000 boli naďalej plnené zásadné úlohy, ktoré smerujú k naplneniu cieľov Komplexného programu. Nepriaznivá finančná situácia rozpočtových organizácií negatívne ovplyvnila aj v roku 2000 plnenie úloh, avšak objektívna potreba boja so zločinnosťou aktivizovala kompetentných pracovníkov prijímať racionálne a optimálne opatrenia a rozhodnutia. Taktiež boli zainteresovanými subjektmi vytvárané predpoklady na úspešné plnenie ďalších úloh v nasledujúcom období. Správa o plnení úloh vyplývajúcich z Komplexného programu boja so zločinnosťou bola predložená na rokovanie vlády Slovenskej republiky, ktorá ju uznesením č. 402 zo dňa 9. mája tohto roku prijala s pripomienkami. Pripomienky prijaté na rokovaní vlády, boli do materiálu zapracované, materiál bol prerokovaný v príslušnom výbore, ktorému bol pridelený. Vážený pán predsedajúci, vážené panie poslankyne, vážení páni poslanci, verím, že vás tento materiál zaujal a že ho po rozprave prijmete na vedomie. Ďakujem pekne. I. Presperín, podpredseda NR SR: Ďakujem, pán minister. Prosím, aby ste zaujali miesto pre navrhovateľov. Dávam teraz slovo predsedovi výboru pre obranu a bezpečnosť poslancovi Vladimírovi Palkovi, aby podal správu o výsledku prero-kovania tohto materiálu vo výboroch.
Suja, Miroslav, poslanec NR SR (2021-06-15):
Ďakujem za slovo, pán predseda. Pani ministerka Kolíková, rozumiem vášmu vystúpeniu, vracaniu sa do minulosti, cítite nejakú potrebu vrátiť ministrovi Mikulcovi to, že vás vydržal pri smrti generála Lučanského, tak ako to vykričal do médií pán poslanec Šipoš, že keď ste zaútočili na Matoviča od chrbta, tak že vás pri smrti Lučanskom podržali a vy ste sa takto zachovali, tak teraz na oplátku zase vy chcete podržať ministra Mikulca. Ale bola to slabá jeho obhajoba, veľmi slabá. Tu sa nikto nebojí o nič. Ak niekto niečo spravil, tak nech za to trestá alebo je potrestaný, ale nie takým spôsobom, ako to robíte vy, bezcitne, protizákonne. A, samozrejme, ide vám aj o to, že keď náhodou by padol Mikulec, tak je možné, že spadne celá tá vaša trojka, aj vy s Matovičom, a potom tú kolúznu väzbu pocítite na vlastnej koži z vnútra, nie zvonka. A ja si myslím, že potom by sme mali prestať s nejakými návrhmi na jej zlepšenie alebo zrušenie, aby ste si to užili. Asi len toľko, pani ministerka.
Mesterová, Zuzana, poslankyňa NR SR (2024-02-02):
Ďakujem pekne za slovo, pán predsedajúci. Pán poslanec Mikulec, vy ste apeloval na koalíciu, že nedodržiava práva občanov ani opozície, mne váš prednes pripomenul jeden taký výrok Jána Wericha, máme piatok, tak môžeme byť trošku takí literárni, budem ho parafrázovať. Ján Werich bol taký ľudomil a mal také dobré oko na pozorovanie toho, čo sa deje v spoločnosti, a myslím, že toto sedí na to, čo sa deje práve teraz. On sa tak zamýšľal, že Boh nás stvoril všetkých rovnakých, všetkým nám je zima, všetkým nám je teplo a všetci musím dýchať, aby sme sa nezadusili. A práve preto si nikto nemôže myslieť, že je niečo viac alebo niečo lepšie ako tí iní. Bez ohľadu na to, či je jeho otec premiér, prezident alebo obyčajný robotník, nikto len preto, že nosí lepšiu košeľu a má viac moci v rukách, si nesmie myslieť, že je niečo viac. Práve preto, že nosíte lepšie košele a máte viacej moci v rukách, by ste o to viac mali robiť pre tých, ktorí nosia horšiu košeľu a majú, a sú odkázaní na tú moc, ktorú vám zverili na tie vaše rozhodnutia. Pretože toto vás zaväzuje. Moc, ktorú ste dostali, a mandát, ktorý vám bol zverený, vás zaväzuje voči obyvateľom a obyvateľkám tejto krajiny. Lenže tomuto môžu rozumieť len ľudia, ktorí majú radi, radi ľudí. A ja mám pocit, že vy tomu nerozumiete, že vy máte radi len vašich ľudí. A práve preto, že podceňujete obyvateľov a obyvateľky tejto krajiny, práve preto nemôžte tento boj a aro... tento arogantný boj o moc vyhrať. A tí ľudia na námestiach to cítia... (Prerušenie vystúpenia časomerom.)
T. Lebocký, poslanec: (2009-06-30):
K čl. I, a ten pozmeňujúci návrh máte pred sebou, ale vzhľadom na rokovací poriadok to prednesiem aj verbálne, k čl. I pozmeňujúci návrh č. 1. Za bod 89 sa vkladá nový bod 90, ktorý znie: „§ 54i ods. 3 sa nahrádza novým znením, ktoré znie: (3) Výrobca elektrozariadení platí príspevok podľa § 42 ods. 10.“. Odôvodnenie. Ide o upustenie od viazania povinnosti platiť príspevky do Recyklačného fondu za elektrozariadenia len na prípady neplnenia limitov zhodnotenia. Pozmeňujúci návrh č. 2. Za bod 95 sa vkladá nový bod 96, ktorý znie: „V § 60 ods. 4, novo označený ods. 5, sa slová „odseku 3“ nahrádzajú slovami „odseku 4“.“ Pozmeňujúci návrh č. 3.  Bod 121 znie: „V § 70 písm. d) sa slovo „a“ nahrádza čiarkou, za slovo „obce“ sa vkladajú slová „a program držiteľa polychlórovaných bifenylov“ a slovo „presahujúcich“ sa nahrádza slovami „ktoré presahujú“. Odôvodnenie. Je to legislatívnotechnická úprava. Súčasne si dovolím  navrhnúť vyňať zo spoločnej správy na osobitné hlasovanie body č. 17, 18, 20 a 42. Súčasne vás všetkých poprosím, ktorí ste tu prítomní v sále, zrejme aj tí, ktorí nie sú v sále, aby ste si v bode 52 spoločnej správy doplnili pred slovo „teda úhrady“, to začína tá zmena, „úhrady“ slová „s výnimkou úhrady“. Opakujem v bode 52 spoločnej správy pred slovo „úhrady“ doplniť „s výnimkou“, ktoré vypadli pri prepisovaní, zrejme tam nastala  nejaká chyba administratívno-správneho charakteru. Ďakujem za pozornosť. Vážená pani podpredsedníčka, skončil som, otvorte, prosím, rozpravu. Ďakujem.
Jurzyca, Eugen, minister školstva, vedy, výskumu a športu SR (2012-02-03):
Ďakujem pekne. Vážené poslankyne, vážení poslanci, vyjadrím sa len veľmi krátko ku trom zmenám. Akceptujem tú pripomienku pána exministra, pána poslanca Mikolaja, ale som presvedčený, že ide o zmeny, ktoré sú dôležité, ktoré nie sú ani politicky konfliktné a pomôžu slovenskému školstvu. Po prvé, zverejňovanie mien zamestnancov vysokých škôl pomôže znížiť informačnú nerovnosť, pomôže dostať do verejnosti informácie, ktoré sú potrebné na to, aby sa nielen mladí ľudia, ale aj zamestnávatelia dokázali lepšie rozhodnúť pri výbere buď školy na štúdium, alebo pri výbere potom absolventov škôl do zamestnania. Informácia o tom, či zamestnanec školy pracuje na jednej škole, na troch alebo na piatich, je dôležitá preto, aby študent vedel, či mu tento pedagóg bude k dispozícii len na prednáškach alebo či aj na konzultačných hodinách napríklad. Ale tieto informácie chýbajú aj zamestnávateľom, ako som povedal, aj dokonca vedeniu škôl. Takže verím tomu, že zverejnenie časti registra pomôže slovenskému školstvu. Ďalšia zmena spočíva v tom, aby mohol minister, zjednodušenie to poviem, vyjadriť pri žiadosti o schválenie novej vysokej školy vládou, aby minister mohol vyjadriť aj svoj nesúhlas. Takto to v minulosti nebolo podľa zákona a nútilo to ministrov k niekedy až bizarným opatreniam, niekedy minister jednoducho tú žiadosť nepredložil na vládu, aj keď zo zákona musel. Niekedy minister predložil na vládu návrh, s ktorým sa nie celkom vnútorne stotožňoval. Takže po tejto zmene by minister mohol predložiť návrh na vládu v súlade so svojím presvedčením. A tretia zmena už je len taká technická. Ide o to zosúladenie názvov žiadateľov, o súhlas s pôsobením súkromnej vysokej školy a s názvom tejto vysokej školy, pretože žiadateľ, samozrejme, nie je bežné, aby mal vo svojom názve slová vysoká škola alebo univerzita, kdežto názov vysokej školy, ktorý schváli vláda, takéto slová musí mať vo svojom názve. Doteraz to bolo tak, že v praxi sa stávalo, že vysoká škola sa volala inak ako žiadateľ, ktorý požiadal o vznik vysokej školy, a teda právne to spôsobovalo veľké problémy. Touto zmenou dosiahneme, že sa názvy zosúladia, a teda prax bude bez týchto problémov. Ďakujem pekne za pozornosť.
Ďuriš Nicholsonová, Lucia, podpredsedníčka NR SR (2019-06-20):
Nech sa páči.
Kollár, Boris, predseda NR SR (2022-05-25):
Tak zvolám, áno, áno. (Reakcie z pléna.) Zvolávam poslanecké grémium pred hlasovaním o procedurálnom návrhu. (Zasadnutie poslaneckého grémia.) (Po zasadnutí poslaneckého grémia.)
Brixi, Otto, poslanec NR SR (2012-05-16):
Ďakujem pekne. Vážená pani podpredsedníčka, ctený predkladateľ, kolegyne, kolegovia, je úplne zrejmé aj z diskusií kolegov, že tento návrh nie celkom vyplýva z nejakej poctivej, poctivého návrhu nejakej ústavnej zmeny alebo šetrenia v štátnej a verejnej správe. Pán kolega Sulík, je úplne zrejmé, že ľudia na Slovensku nie sú frustrovaní z počtu poslancov Národnej rady, ale z ich správania a činov. Ak chceme šetriť a máme záujem skutočne meniť počty poslancov, tak to poďme robiť komplexne. Máme na Slovensku množstvo zastupiteľstiev, obecných, mestských, mestské časti Bratislavy, v Košiciach, kde je takisto množstvo poslancov, ktorí si svoj mandát nevykonávajú zodpovedne a nevykonávajú si ho tak, ako by si ho vykonávať mali. Čiže toto je téma na diskusiu, aby sme sa touto problematikou zaoberali tak, aby nepostihla len tých, ktorí sú len tu, ale možno aj tých, ktorí sú inde a nemajú potrebnú kvalifikáciu. Ďakujem.
Mičovský, Ján, poslanec NR SR (2023-06-15):
Postupujem podľa dohody. Teraz hlasujeme o bodoch 1 až 4 z informácie.
B. Bugár, podpredseda NR SR: (2004-06-29):
A. Blajsko, poslanec: Zo spoločnej správy, že ju berieme na vedomie.
Jurinová, Erika, podpredsedníčka NR SR (2013-04-16):
Pán poslanec Kuffa.
V. Veteška, podpredseda NR SR: (2004-12-09):
J. Heriban, poslanec: Ja by som nadviazal na kolegu Ľuba Lintnera a chcel by som poukázať na jednu vec, o ktorej nehovoril pán poslanec Július Brocka. Podľa môjho názoru rodina nemôže byť zúžená len na vzťah muža a ženy, ktorý bol posvätený manželstvom, pretože rovnaká rodina je aj rozvedená žena, rozvedený muž, ktorí sa starajú o svoje deti. Rodina je určite aj žena, ktorej zomrel muž a stará sa o svoje deti, alebo muž, ktorému zomrela žena a stará sa o svoje deti. A určite rodina je aj osamelá matka, slobodná matka, ktorá sa stará o svoje deti. A v širšom ponímaní a v širšom zmysle určite je aj rodina muža a ženy, ktorí žijú v inom vzťahu, nežijú v manželstve, ale poctivo sa starajú o svoje deti alebo o iné deti. Takže to zúženie na vzťah muža a ženy sa mi nezdá správne a korektné a zdá sa mi, že určite by sme v tomto zákone nemali vytvoriť situáciu, že tie ostatné vzťahy, ktoré sa rovnako starajú o svoje deti, a dokonca aj vzťahy, ktoré nemajú deti, lebo určite aj to je rodina. Aj muž a žena, ktorí nemajú deti, aby tie ostatné vzťahy boli diskriminované. Ďakujem.
Jurík, Beáta, poslankyňa NR SR (2023-12-13):
Ale reagujem, pretože on hovoril o tej forme a o tom, že aké sú tam tie jednotlivé navýšenia, a že prečo pri jednotlivých poplatkoch máme napríklad 40 %, potom pri niečom inom 50, zrazu 40,7, 51,3 alebo 200. Tak to si myslím, že to by bolo zaujímavé objasniť to, že na základe čoho sa rozhodovali pre jednotlivé položky, aké navýšenie tam teda navrhujú. Ďakujem pekne.
Figeľ, Ján, podpredseda NR SR (2014-02-07):
Ďakujem pekne. Teraz otváram všeobecnú rozpravu, do ktorej som nedostal písomne žiadnu prihlášku. Nech sa páči, teraz ústne hlásenie sa do rozpravy s tým, že pán kolega Ján Mičovský sa už tak vyjadril. Nikto ďalší. Čiže pán Mičovský, máte slovo, nech sa páči.
Sulík, Richard, predseda NR SR (2010-09-07):
Ďakujem, pán poslanec Čaplovič. S faktickou poznámkou je prihlásený pán Gábor Gál a uzatváram možnosť prihlásiť sa s faktickou poznámkou.
Kočiš, Eduard, poslanec NR SR (2021-11-05):
Veľmi pekne ďakujem za slovo, pán predsedajúci. No ja som v takom kultúrnom šoku teraz. Čiže ja som si nikdy v živote ako naozaj praktizujúci a viac ako praktizujúci kresťan nepomyslel, že dá sa spojiť do desaťminútového zvláštneho monotónneho a naozaj nič nehovoriaceho textu, v ktorom som sa úplne stratil, spojiť začiatok knihy Genezis, čiže my sme prešli cez Adama, Evu, Edenskú záhradu, zakázaný strom. (Reakcia z pléna: „Zakázané uvoľnenie.“ ) My sme jednoducho sa dopracovali k takým veciam, že ja (povedané so smiechom), ja naozaj nedokážem spôsobom zareagovať, akým by som vedel, pretože ja, normálne ja som teraz vypnutý akože úplne celkom. Pán kolega, vy ešte tu na záver poviete, že kto by chcel vedieť viac o kresťanstve a ekológii, tak vy budete mať o tom kázeň. No myslím si, že taký odvážny človek, ktorý by si toto chcel vypočuť ešte raz, neviem, či sa nachádza, neviem, či sa niekde nájde, ja vás ani neurážam, ani nedehonestujem, ale naozaj spojiť nespojiteľné, spraviť neuskutočniteľné a vystupovať k zákonu o ochrane prírody a krajiny spôsobom, že Hospodin si to želá a Boh si to jednoducho praje, aby tento zákon v pléne Národnej rady Slovenskej republiky prešiel v druhom čítaní do tretieho čítania. Pán kolega, ja naozaj neviem, z akej sekty ste prišiel, z akej ja neviem mononukleárnej viery vy ste sa tu ocitol, prečo vás tu sem poslali a z akého dôvodu ste vystúpil a splietal piate cez deviate, ale ešte naozaj, keby som chcel ešte niečo vedieť, ja si rád tú vašu prednášku alebo kázeň... (Prerušenie vystúpenia časomerom.)
Pellegrini, Peter, predseda NR SR (2015-09-18):
Ďakujem pekne. Poprosím teraz pani poslankyňu Hufkovú, aby stručne informovala Národnú radu o výsledku rokovania výborov o tomto návrhu vlády.
Soboňa, Juraj, poslanec NR SR (2019-06-27):
Ďakujem pekne. Chcel by som sa aj ja vyjadriť vo faktickej poznámke, pani predsedníčka. Som rád, že ja ako člen ľudskoprávneho výboru a zároveň jeden z podpredsedov tohto výboru som prispel k tomuto uzneseniu. Viem, že sa to nerodilo ľahko, viackrát sme museli zasadať a myslím si, že to záverečné hlasovanie bolo, že jeden člen výboru sa tam zdržal a drvivá väčšina to odsúhlasila napriek, ako to si už spomínala, napriek celým politickým spektrom, napriek liberálom, kresťanom, ale aj konzervatívcom, ktorých máme vo výbore. Určite aj v tejto sále, tak ako si spomenula, sú ľudia, ktorí si pamätajú aj z minulého obdobia prenasledovanie aj v našej republike a vlastne treba si vážiť, že žijeme v slobodnej krajine a kde je náboženská sloboda a nebáť sa chodiť do kostola je samozrejmé a normálne. Predsa si aj tiež pamätáme, že kvôli tomu, že mal niekto napísane, že navštevoval náboženstvo alebo miništroval, nebol prijatý na základnú alebo teda na strednú alebo vysokú školu. To bola bežná prax v minulosti. Ale chcem nadviazať na tvoje vystúpenie, že sme prijali a doplnili to uznesenie na, myslím, že jedného člena výboru, že vlastne nielen prenasledovaným kresťanom, ale aj iným náboženským komunitám vo svete aby sme sa zaoberali, a to je tá dôležitá vec, nakoľko naozaj sme svedkami v poslednej dobe, zverstvá, ktoré sa stávajú vo svete, či už to je v Afrike, alebo nie dávno na Srí Lanke, ale aj v ďalších krajinách, kde naozaj kresťanstvo a kresťanské komunity sú veľmi ohrozené. A vítam toto uznesenie. Ďakujem pekne.
Figeľ, Ján, podpredseda NR SR (2013-05-30):
Na rečníka, na pána Matoviča sú tri faktické poznámky, končím možnosť, štyri, končím možnosť prihlásiť sa s faktickými. Nech sa páči, Juraj Miškov.
P. Farkas, poslanec: (2001-09-07):
J. Migaš, predseda NR SR: Prezentujme sa a hlasujme. Spravodajca navrhol, aby sa nepokračovalo v rokovaní. Hlasujeme. Hlasujeme o tlači 1043. (Hlasovanie.) Prítomných je 101 poslancov, za 51, proti 16, zdržalo sa 31, nehlasovali 3. Konštatujem, že Národná rada sa uzniesla, že nebudeme pokračovať v druhom čítaní o tejto novele. Nech sa páči, pán spravodajca, prejdeme k ďalšiemu zákonu – návrhu poslanca Národnej rady Slovenskej republiky Rastislava Šeptáka na vydanie zákona, ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov.
Procházka, Radoslav, poslanec NR SR (2010-08-11):
Ďakujem pekne, pán predsedajúci a chcem vás požiadať, aby ste dali hlasovať o tom, že Národná rada Slovenskej republiky podľa § 73 ods. 3 písm. c) rokovacieho poriadku prerokuje predložený návrh ústavného zákona v druhom čítaní. (Hlasy z pléna.) Ospravedlňujem sa, ako o prvom musíme hlasovať o procedurálnom návrhu pána poslanca Pašku. Prepáčte.
Kaník, Ľudovít, poslanec NR SR (2014-04-02):
Ďakujem, pani podpredsedníčka. Pani predkladateľka, dovoľte mi, aby som podľa § 73 ods. 1 zákona Národnej rady Slovenskej republiky o rokovacom poriadku vystúpil v prvom čítaní k návrhu poslancov Národnej rady Richarda Vašečku, Eriky Jurinovej, Branislava Škripeka a Evy Horváthovej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov ako spravodajca určený Výborom Národnej rady pre sociálne veci uznesením č. 101 z 18. marca a podal spravodajskú informáciu. Predseda Národnej rady Slovenskej republiky rozhodnutím č. 878 z 18. februára 2014 navrhol prideliť návrh zákona na jeho prerokovanie výborom a navrhol gestorský výbor, vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade. Návrh zákona odôvodnil navrhovateľ. S ohľadom na oprávnenia, ktoré pre mňa ako spravodajcu výboru vyplývajú, odporúčam, aby sa Národná rada po všeobecnej rozprave k podstate návrhu zákona uzniesla na tom, že podľa § 73 ods. 3 písm. c) rokovacieho poriadku Národnej Slovenskej republiky, prerokuje predmetný návrh zákona v druhom čítaní. V súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a Výboru Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem výbor pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade. Pani predsedajúca, ďakujem, skončil som svoju spravodajskú informáciu. Prosím, otvorte rozpravu k predmetnému návrhu zákona.
Fronc, Martin, poslanec NR SR (2014-10-23):
Pani podpredsedníčka, kolegyne, kolegovia, mám interpeláciu na pána ministra školstva pána Petra Pellegriniho a dovoľte, aby som začal jedným krátkym citátom: „Encyklopedický ústav Slovenskej akadémie vied už niekoľko rokov vydáva jedinečné dielo, ktoré sa nazýva Encyklopédia Beliana. Je to štandardná encyklopédia, vydávaná vo vysokej kvalite obrovským autorským kolektívom, ktorá je vecou národnej hrdosti.“ Tento citát je vyjadrenie premiéra republiky pána Roberta Fica. A ja interpelujem pána ministra Pellegriniho, pretože veci, ktoré sa udiali na Akadémii vied, konkrétne v prípade Encyklopedického ústavu, nepokladám za šťastné. Pred viac ako 10 rokmi som ako minister podpísal zmluvu, ktorá zabezpečovala financovanie Encyklopédie Beliany, a dušou celého projektu bol riaditeľ Encyklopedického ústavu pán Peter Červeňanský. Viem, že vynaložil na to veľké úsilie, a chcem povedať aj to, že v tejto zmluve pokračovali všetci ministri, ktorí nasledovali, bez ohľadu na to, že či boli zo súčasnej vládnej koalície, alebo predtým z tých, ktorí sú v opozícii. Jednoducho je to naozaj významný projekt, významný aj z toho pohľadu, že Slovensko ako historický národ má v tomto obrovský rest. Všetky historické národy majú vlastnú encyklopédiu a potom sa nám stáva a nás mrzí, že informácie o Slovensku, ktoré sú skreslené a sú citované povedzme v anglofónnej oblasti, sú čerpané z encyklopédie Hungarica. My, žiaľbohu, sme ju doteraz nemali, je to naozaj, súhlasím, vec národnej hrdosti a potreby, aby sme tento dlh dobehli. A ja viem, že pán minister nemá priamo kompetenciu zasahovať do diania v Slovenskej akadémii vied, ale udialo sa to, že pán riaditeľ Červeňanský prešiel konkurzom, ale vedenie Slovenskej akadémie vied ho neodsúhlasilo. A myslím si, že pri takomto projekte je dôležité, aby ho viedol človek, ktorý naozaj celoživotnú energiu tomuto venoval. A preto chcem požiadať, aby využil svoj istý vplyv a na celý problém sa pozrel a hovoril s predstaviteľmi Slovenskej akadémie vied o tomto. Viete, je tu aj, nechcem čítať a nechcem predlžovať, je tu aj petícia, mám ju, pracovníkov tohto Encyklopedického ústavu a jediná vec, ktorú som pochopil, sa dáva za vinu pánovi Červeňanskému a hovoril som o tom aj so šéfom redakčnej rady Encyklopédie Beliana a dlhoročným predtým predsedom Slovenskej akadémie vied. Jeho stanovisko je obdobné. Totižto že vydávanie nepokračuje tak rýchlo, ako by chceli. Ale ten problém je v tom, a to treba priznať, že heslá, ktoré treba napísať a kvalitne napísať, sa veľmi ťažko zabezpečujú a ťažko sa hľadajú autori. Trošku je smutné, že väčšinu autorov musíme mať zo zahraničia a hlavne z Českej republiky, aby tie heslá boli kvalitne spracované. Za to naozaj riaditeľ Encyklopedického ústavu nemôže. Nechcem viac ani menej len to, aby sa pán minister na celú vec pozrel a uplatnil svoj vplyv, aby Encyklopédia Beliana naozaj bola vydávaná a aby tento projekt bol úspešný. Nedávno vyšiel siedmy zväzok a je to tak rozsiahle dielo, že ešte bude treba minimálne desať možno zväzkov, je to dielo na desaťročia, ale je to dielo hodné, myslím si, aj slovenského národa a splatenie dlhu. Ďakujem pekne.
Červeňáková, Elena, poslankyňa NR SR (2018-01-30):
Sľubujem. (Potlesk.)
Jarjabek, Dušan, poslanec NR SR (2021-05-03):
Ďakujem, ďakujem veľmi pekne všetkým kolegom za faktické poznámky k môjmu vystúpeniu. Ja by som začal tou Maticou, ja takisto súhlasím s tým, čo povedal pán poslanec Mizík, všetci čakáme na ten tzv. nový zákon, všetci cítime, že Matica je finančne postihnutá takýmto spôsobom, čomu sa vôbec netešíme, všetci, teda predpokladám, že všetci, ktorí tuná sedíme. A myslím si, že keď príde nový zákon o Matici, budeme o tom ešte oveľa viacej hovoriť preto, lebo nielen nový zákon, ale hovorí ministerstvo kultúry v súčasnosti o absolútne novom financovaní Matice slovenskej. A ja predpokladám, že nielen Matice slovenskej, ale aj iných organizácií, a znovu sa dostávame k takým veciam, že prečo ničíme to, čo funguje. Hej, prečo ničíme to, čo funguje? A to teraz ako nemám na mysli len tie veci konkrétne, ktoré tuná zazneli, ale to je otázka fondov, to je otázka inštitúcií. A viete, nikto za tých, posledné inštitúcie v kultúre, ktoré boli zničené a zrušené... Zrušené, pardon. Boli zrušené za ministra kultúry Kňažka, to si takisto treba stále pripomínať. To je ten držiteľ Hurbanovej ceny, hej, teraz ten, ktorý dostal naposledy túto cenu aj spolu s Budajom, o tom som už hovoril. Proste tam padla komorná opera, tam padla opereta a tam pa... tam padla, kvarteto Moyzesove z filharmónie odišlo. Proste to sú, to sú chyby. Odvtedy ale žiadna inštitúcia v rámci ministerstva kultúry nebola zničená, tie všetky inštitúcie existujú a to je, si myslím, veľké plus. No a nebojme sa dať skutočne finančné prostriedky do kultúry. A naposledy sa to udialo za ministerky kultúry pani Laššákovej, ktorá zvýšila po neviem ako dlhom čase platy v... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-03-26):
Ďakujem, pán poslanec. Dávam slovo spoločnej spravodajkyni z ústavnoprávneho výboru poslankyni Anne Vittekovej, aby informovala Národnú radu o výsledku rokovania výborov a aby odôvodnila návrh a stanovisko gestorského výboru.
M. Smolková, poslankyňa: (2008-07-02):
Ako prvý podal procedurálny návrh pán poslanec Markovič, a to nepokračovať v rokovaní o návrhu zákona podľa § 73 ods. 3 písm. b) zákona o rokovacom poriadku. Prosím, pán predseda, dajte hlasovať.
Kučerová, Viera, poslankyňa NR SR (2014-02-05):
Pán poslanec Hlina, ja som vždy tak trošku taká, nechcem povedať, že sklamaná, vždy z toho vášho názoru, aj tu, ktorý vládne všeobecne voči exekútorom. Exekútor je povolanie také jak, také jak, jak každé iné. A to, že nechceme alebo naša vláda nechce riešiť postavenie ani v exekučnom konaní alebo si tu chceme zneužívať v exekučnom konaní sociálnu situáciu občanov, absolútne nie je pravda. Pokiaľ ten dlžník v exekučnom konaní je dôchodca, má minimálny dôchodok – nakoniec je to už teraz ošetrené aj zákonom – a nemá žiadny majetok, predsa ani exekútor nemôže voči nemu postupovať protizákonne. Môže postupovať len v intenciách zákona. A môže speňažiť len majetok, ktorý má. Pokiaľ majetok žiadny nemá, tak ani v tomto prípade neviem, o čom teda tu vlastne hovoríme. Pán poslanec, hovorili ste o tom, že bola móda neplatiť. No môžem vám povedať, že tá móda pretrváva aj naďalej, neplatiť. A preto veľmi treba, je dôležité v exekučnom konaní rozoznávať a tých, ktorí neplatia, nechcú platiť ani nikdy platiť nebudú, je fakt skutočne veľa. A chcem sa ešte k tomu návrhu, ktorý tu položila pani poslankyňa Žitňanská, ja si vždy vypočujem so záujmom návrhy, ktoré predkladáte, a myslím si, že toto je veľmi dobrý návrh. Nakoniec niečo podobné je pripravené aj v novele, a pokiaľ viem, je tam ešte vsunutá aj výnimka, že pokiaľ je uzavretá medzi veriteľom a dlžníkom dohoda, tak sa, tak sa tento princíp nevzťahuje na vymáhanie pohľadávky. Takže myslím si, že to je dobrý návrh a bude premietnutý aj do novely, do novely Občianskeho zákonníka. Ďakujem.
Danko, Andrej, podpredseda NR SR (2023-12-14):
Poslankyňa Petrík.
Beblavý, Miroslav, poslanec NR SR (2017-05-18):
Ďakujem vám pekne, pán minister, za možnosť položiť doplňujúcu otázku aj za, by som povedal, váš seriózny prístup k zodpovedaniu otázky od občana. Dovoľte mi však jednak uviesť to, čo aj vy ste v závere tak jemne naznačili, že pre občana aj pre nás všetkých je dôležité celkovo daňovo-odvodové zaťaženie. To, z čoho sa skladá, má svoje nejaké dôsledky, ale je až sekundárne. To znamená, že možnosť znížiť daňovo-odvodové zaťaženie práce sa neodvíja ani tak od konkrétneho stavu v Sociálnej poisťovni, o ktorom ste najviac hovorili, ale od celkovo jeho stavu verejných financií, aj od našej vízie. No a to, čo môžme pozorovať aj v ostatných rokoch, je, že ak sa daňovo-odvodové zaťaženie neznižuje a tie prostriedky sa ponechávajú vo verejných financiách, tak vláda tie prostriedky nevyužívať tak, aby sme zabezpečovali budúcu prosperitu, budúci rast alebo lepší život ľudí reálne. Máme dneska stav, keď z veľmi podobného stavu verejných financií ako v roku 2012 s Českou republikou sme v situácii, keď náš deficit je stále skoro 2 % a v Čechách majú prebytok. To znamená, že my máme tendenciu alebo minimálne vaša vláda má tendenciu tie peniaze porozdeľovať, porozdávať a práve pracujúci ľudia, osobitne tí s nízkymi príjmami, prídu skrátka. Ako dokumentoval môj kolega Jozef Mihál, väčšinu zvýšenia minimálnej mzdy si vezme späť štát a to verím, že budete aj vy súhlasiť, že nie je celkom v poriadku. Je to aj cez systém odvodovej odpočítateľnej položky zo zdravotného poistenia, aj cez daň z príjmu, aj cez sociálne poistenie. Preto moja otázka na vás znie, že či naozaj neuvažujete v najbližšom čase nad znížením daňovo-odvodového zaťaženia aspoň nízkopríjmových skupín tých na minimálnej mzde, kde dúfam, že budete súhlasiť, že nie je ani morálne, ani ekonomicky správne, aby štát zo zvýšenia minimálnej mzdy zobral 58 centov z každého eura. Ďakujem veľmi pekne.
Hrnčiar, Andrej, podpredseda NR SR (2018-10-17):
Otváram všeobecnú rozpravu, do rozpravy som dostal jednu písomnú prihlášku. Prihlásil sa pán poslanec Jozef Mihál, nech sa páči.
Cmorej, Peter, poslanec NR SR (2021-02-04):
Ospravedlňujem sa za chaos, je to moja chyba. Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Fico, Robert, predseda vlády SR (2013-10-17):
Ďakujem pekne. Vážený pán predseda Národnej rady, vážená Národná rada, vážení členovia vlády, dovoľte mi, aby som podľa príslušných ustanovení rokovacieho poriadku z dnešnej hodiny otázok ospravedlnil neprítomných členov vlády a oznámil ministrov poverených ich zastupovaním. Na zahraničnej pracovnej ceste je podpredseda vlády a minister zahraničných vecí a európskych záležitostí Miroslav Lajčák, zastupuje ho podpredseda vlády a minister financií Peter Kažimír. Z dôvodu práceneschopnosti je neprítomný minister školstva, vedy, výskumu a športu Dušan Čaplovič, zastupuje ho minister práce, sociálnych vecí a rodiny Ján Richter. Na pracovnej ceste mimo Bratislavy je minister pôdohospodárstva a rozvoja vidieka Ľubomír Jahnátek, zastupuje ho minister životného prostredia Peter Žiga. A na zahraničnej pracovnej ceste v Čiernej Hore je minister hospodárstva Tomáš Malatinský, naňho nie sú žiadne otázky. Pán predseda, som pripravený odpovedať na otázky.
Bugár, Béla, podpredseda NR SR (2017-03-28):
Pani poslankyňa Remišová, nech sa páči, máte slovo.
Pleštinská, Zita, poslankyňa NR SR (2021-01-12):
Ďakujem, pán predsedajúci. Chcela by som Kristiánovi poďakovať za jeho vystúpenie, pretože povedal, že pandémia nie je len vecou Slovenska, ale je vecou celého sveta. To, čo spočiatku vyzeralo ako lokálna epidémia, sa zmenilo na globálne ohrozenie, s ktorým prišla smrť, a my tu preto sedíme, lebo chceme predĺžiť núdzový stav, aby sme pomohli zdravotníkom, ktorí teraz bojujú v nemocniciach v prvej línii za záchranu ľudských životov.
Ďuriš Nicholsonová, Lucia, podpredsedníčka NR SR (2017-04-05):
Pani poslankyňa Grausová.
Ďurica, Ondrej, poslanec NR SR (2022-09-28):
Ďakujem za slovo, pán predseda. Pán predseda, prosím vás, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kočiš, Eduard, poslanec NR SR (2022-11-15):
Veľmi pekne ďakujem za slovo, pán predsedajúci. Pán minister Mikulec, toto je pre vás také príznačné, toto je pre vás také úplne typické. Pre vás je nejaká konferencia v Rumunsku o bezpečnosti na schengenských hraniciach prvoradá. Ale ja sa pýtam, z akého dôvodu je pre vás tak zázračne prvoradá, keď ste ako minister vnútra úplne pochybili pri ochrane schengenskej hranice! A teraz sa odtiaľto vypracete a utekáte na luxusnom lietadielku kdesi do Rumunska, kde si pre vás alebo bez vás nedokážu predstaviť túto zázračnú konferenciu, ktorá nejakým úžasným spôsobom vyrieši a zapláta, zaláta všetky diery na schengenskej hranici, ktoré ste svojou lajdáckosťou a totálne amatérskym prístupom spackali a zničili. Pán minister Mikulec, nie Česká republika robí chybu, ale Slovenská republika robí obrovskú chybu, pretože nekontroluje a nechráni svoje vlastné štátne hranice. Ak sa tu budete vyhovárať na to, že Česká republika pochybuje a nemá právo kontrolovať svoju vlastnú hranicu, čiže vykonáva nejaký nelegálny akt voči schengenskej hranici a ďalšiemu členskému štátu schengenu, ktorým je Slovenská republika, tak sa hlboko mýlite, pretože Česká republika si na rozdiel od republiky slovenskej chráni svoj vnútorný priestor a voči tomuto vnútorne chránenému priestoru bude aj naďalej zodpovedne pristupovať. Pán minister Mikulec, žiadne porušenie Európskej únie sa nekoná alebo žiadne porušenie európskej smernice, európskeho kódexu, Európskej rady alebo medzinárodnej zmluvy sa nekoná, pretože schengenský priestor a vstup do schengenu sa považuje iba to, že hranice majú byť otvorené pre legálny príchod tovaru, legálny príchod služieb, legálny príchod občanov, ale táto migrácia je ne-le-gál-na. Ešte raz vám to zopakujem, pán Mikulec, táto migračná vlna je nelegálna. Vytvorili ste stanové mestečko, kde si títo nelegálni migranti môžu oddýchnuť a pobrať sa ďalej na západ, pretože áno, máte pravdu, na Slovensku zostať nechcú.
Kollár, Boris, predseda NR SR (2022-12-06):
Pán poslanec Dostál, nech sa páči. Zapnite, prosím, mikrofón pánovi poslancovi Dostálovi.
Galko, Ľubomír, poslanec NR SR (2015-02-04):
Ďakujem pekne. Vážený pán predseda, vážený pán minister vlády istôt pre občanov, vážené kolegyne, kolegovia, hneď na úvod chcem oznámiť, že poslanci za stranu Sloboda a Solidarita tento vládny návrh zákona o odpadoch nepodporia. Napriek niekoľkým pozitívam v ňom obsahuje viacero negatív, nepresností a opiera sa aj o zavádzajúce tvrdenia. Najprv k pozitívam, alebo čo je v tomto návrhu zákona prospešné? Po prvé. Predovšetkým je to zrušenie Recyklačného fondu. Fond, pán predseda, vyrušuje ma pán podpredseda... (Prerušenie vystúpenia predsedajúcim.)
Laurenčík, Milan, podpredseda NR SR (2021-01-29):
Ďakujem. Chce sa vyjadriť k rozprave pán spravodajca? Nie. Prerušujem rokovanie o tomto bode programu. Vážené panie poslankyne, vážení páni poslanci, ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov . Návrh zákona je pod tlačou 393, návrh na jeho pridelenie na prerokovanie výborom je v rozhodnutí č. 390. Teraz dávam slovo pani poslankyni Jarmile Halgašovej, aby za skupinu poslancov návrh zákona uviedla. Pani poslankyňa, nech sa páči, rečnícky pult je váš.
Žiga, Peter, poslanec NR SR (2010-08-04):
Ďakujem pekne. Chcel by som reagovať na vystúpenie pána Mikloša. Ja keď som vás počúval, pán Mikloš, v prvej chvíli som si myslel, že ako poslanec reagujete faktickou poznámkou na vystúpenie pána predsedu Fica. Potom som s hrôzou zistil, že vystupujete v rozprave ako zásadný minister novej vlády, ako minister financií, minister financií je vždy zásadný minister v každej vláde, a obhajujete tuná pred Národnou radou a pred občanmi Slovenska programové vyhlásenie vlády. Vy chcete získať dôveru tohto parlamentu a občanov pre nové vyhlásenie vlády a riešite tu veci, ktoré sa riešia vo volebnej kampani, ktoré sa riešia v predvolebnom boji. Už máme po voľbách, pán Mikloš, už ste zostavili vládu, uchádzate sa o dôveru. Radšej nám vysvetlite ako opozícii a možno ako občanom, ako chcete riešiť tie povrchné a všeobecné tvrdenia a vyjadrenia v programovom vyhlásení vlády. Ďakujem pekne.
J. Ďuračka, poslanec: (2009-02-11):
Pán predseda, dajte, prosím, hlasovať.
Blanár, Juraj, podpredseda NR SR (2022-03-15):
Pán poslanec Tomáš s faktickou poznámkou.
Suchánek, Alan, poslanec NR SR (2017-09-13):
V rozprave vystúpili traja poslanci. Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Matovič, Igor, poslanec NR SR (2023-06-13):
Pozorne som, hoci som nebol na obede, som si povedal, že vypočujem si toto vystúpenie, lebo bol som zvedavý, ako bude reagovať ten skorumpovaný zlodej, ktorý tu dvanásť rokov vládol, a potom jako začal počítať, prepočítavať dôchodok na jeden deň a vypočítal teda, že dôchodci, chudáci, žijú z osemnástich eur denne, tak som myslel, že prestane rozprávať. Myslel som si, že po tomto prepočte mu zdrevenie jazyk a už prestane rozprávať. Lebo nám sa tu prihováral človek, tu prepočítaval, z čoho denne žijú dôchodci, človek, ktorý zvyšoval dôchodky o euro deväťdesiat! Bez hanby o euro deväťdesiat zvyšoval dôchodky a on nemá toho Boha pri sebe, aby teraz sa tu tváril, jako jemu strašne záleží na dôchodcoch. Človek, ktorý v roku 2010 oblepil celé Slovensko s bilbordami, že im dá trináste dôchodky, dôchodcom, od roku 2012 do roku 2016 tu vládol sám, nemal žiadneho Sulíka v koalícii, sám vládol (reakcie z pléna), mal 83 poslancov, mohol naplniť svoj verejný sľub voči tým dôchodcom, ktorých zblbol v tých voľbách 2012 so sľubom trinástych dôchodkov, a nedal im nič, on im dal, euro deväťdesiat im zvýšil dôchodky, a on bez hanby tu takéto drísty teraz rozpráva, jako mu záleží na dôchodcoch. A potom jedna ma otázka tam zaujala, ktorú teda vyslovil tento skorumpovaný zlodej, že prečo nemohli teraz lietať migy-29 ešte ďalšie roky. No preto, aby ten jeho kamarát Výboh, ktorého skrýva v Dubaji, nemal ročne biznis 40 miliónov eur. Preto nemohli lietať migy. Takto ich máme zadarmo. (Potlesk.)
P. Hrušovský, predseda NR SR: (2003-04-10):
Chcem sa opýtať, pán minister ako navrhovateľ, chcete reagovať na vystúpenia poslancov v rozprave? Nech sa páči, pán minister.
Sulík, Richard, predseda NR SR (2011-04-05):
Ďalší rečník vystúpi, pán poslanec Kubánek.
Grendel, Gábor, podpredseda NR SR (2022-09-27):
Ďakujem pekne. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy okrem pani navrhovateľky ústne. Nikto. Končím možnosť ústne sa prihlásiť do rozpravy. Nech sa páči, pani poslankyňa, máte slovo.
Danko, Andrej, predseda NR SR (2017-02-09):
Ďakujem, pani poslankyňa. Na vystúpenie pani poslankyne jedna faktická poznámka. Uzatváram možnosť prihlásenia s faktickými poznámkami. Poprosím, pani poslankyňa Natália Blahová.